অস্বস্তিতে লালু প্রসাদ, যাদব পরিবারের বিরুদ্ধে চার্জ গঠন করল সিবিআই

ওয়েবডেস্ক- বিহার নির্বাচনের (Bihar Election) আগেই ফের বড়সড় অস্বস্তিতে পড়ল লালু প্রসাদ যাদবের (Lalu Prasad Yadav) পরিবার। যাদব পরিবারের বিরুদ্ধে দুর্নীতি মামলায় (Corruption Case) চার্জ গঠন করল সিবিআই (CBI) । লালু প্রসাদ যাদব (Lalu Prasad Yadav), স্ত্রী রাবড়িদেবী (Rabri Devi) সহ পুত্র তেজস্বী যাদব (Tejaswi Yadav) সকলেই নিজেদের নির্দোষ বলে দাবি করেছেন। আইআরসিটিসি মামলায় (IRCTC case) তাদের বিরুদ্ধে চার্জ গঠন (Charge Formation) করেছে সিবিআই (CBI)। সোমবার দিল্লির রাউস অ্যাভেনিউ কোর্টের (Delhi Rouse Avenue Court) বিশেষ আদালতের বিচারক বিশাল গোঙ্গে এই নির্দেশ দিয়েছেন।

রাবড়িদেবী সরাসরি তাদের বিরুদ্ধে ওঠা দাবি নস্যাৎ করে বলেছেন, এই দাবি সম্পূর্ণ ভুয়ো।

লালু ও তার পরিবারের বিরুদ্ধে প্রতারণা ও অপরাধমূলক ষড়যন্ত্রের ধারার চার্জ গঠন করা হয়েছে। সেই সঙ্গে দুর্নীতি প্রতিরোধ আইনের ধারাও যোগ করা হয়েছে।

২০০৪ থেকে ২০০৯ সাল পর্যন্ত রেলমন্ত্রী ছিলেন লালু যাদব। তাঁর বিরুদ্ধে অভিযোগ, সেই সময় আইআরসিটিসি-র হোটেলগুলির রক্ষণাবেক্ষণের জন্য যে চুক্তি বরাদ্দ করা হয়, সেখানে দুর্নীতি করেছেন লালু প্রসাদ যাদব। আইআরসিটিসি-র দুটি হোটেল, বিএনআর পুরি এবং বিএনআর রাঁচির রক্ষণাবেক্ষণের দায়িত্ব পায় সুজাতা হোটেল। অভিযোগ, সেই চুক্তি পাইয়ে দেওয়ার জন্য বেনামি সংস্থার মাধ্যমে বহুমূল্যের তিন একর জমি নিয়েছেন লালু।

আরও পড়ুন – বিহারে কত আসনে লড়বে ইন্ডিয়া জোট? সিদ্ধান্ত হবে আজ

২০১৭ সালে লালু প্রসাদ ও তার পরিবারে বিরুদ্ধে এফআইঅ্যার দায়ের করে সিবিআই। রাউস অ্যাভেনিউ আদালতকে সিবিআই জানিয়েছে, অভিযুক্তদের বিরুদ্ধে চার্জ গঠনের জন্য সাক্ষ্য প্রমাণ রয়েছে। তবে সমস্ত দাবি নস্যাৎ করে দিয়েছেন লালুর আইনজীবী। তাঁর দাবি এই টেন্ডারে কোনও দুর্নীতি হয়নি। সঠিক পদ্ধতিতে টেন্ডার পাস করা হয়েছিল।

আদালত তার পর্যবেক্ষণে জানিয়েছে, এই মামলায় একটি বৃহত্তর ষড়যন্ত্রের ইঙ্গিত রয়েছে। লালু পরিবারের প্রত্যক্ষ আর্থিক সুবিধা পেয়েছে, যদিও ঘুষের সরাসরি প্রমাণ আপাতত পাওয়া যায়নি।

এদিন আদালতে লালু, রাবড়ি ও তেজস্বী তিনজনেই আদালতে জানিয়েছেন তাঁরা বিচারের মুখোমুখি হতে প্রস্তুত।

১২ অক্টোবর রবিবার দিল্লিতে পৌঁছে সোমবার আদালতে হাজিরা দিতে যান লালু প্রসাদ যাদব। অসুস্থতার কারণে তিনি হুইলচেয়ারে করে আদালতে উপস্থিত হন। তার সঙ্গে ছিলেন স্ত্রী রাবড়ি দেবী, ছেলে তেজস্বী যাদব ও ঘনিষ্ঠ সহযোগী প্রেমচাঁদ গুপ্ত।

দেখুন আরও খবর-